Miercuri, 17 mai, la #HipHop avem o nouă premieră de clip! JAZZ 8 e pus pe treabă, așa că a scos un nou videoclip, ”N-am liniște”, pe care îl vezi prima dată la TV pe Music Channel.

”N-am liniște” este al 5-lea videoclip de pe albumul ”JaZZoMetric”, lansat de către artist pe 8 aprilie.

””N-am liniște” este o piesă pe care am făcut-o în colaborare cu MACANACHE și ANTENNA. E o piesă care s-a născut în Galați. Am avut un concert împreună, iar după ce s-a terminat și am mers la cazare, la vreo 20 de minute după ce ne spusesem deja ”Noapte bună!”, ne-am întâlnit pe coridorul hotelului. Nu putea nici unul dintre noi să doarmă pentru că aveam fiecare de scris rime și până nu le-am scos din noi, nu am avut liniște. Am râs pe holuri despre asta, am mai băut o bere și am zis că trebuie să facem o piesă cu subiectul ăsta și aia a fost”, a spus JAZZ 8.

Stai cu ochii pe Music Channel pentru că miercuri, 17 mai, la ora 23:00, ”N-am liniște”, se vede prima dată la TV pe Music Channel!